Diari Oficial de la Generalitat Valenciana


Sumari del DOGV 3048, del 01-08-1997 (1997/9486)

ORDRE de 16 de juliol de 1997, de la Conselleria de Benestar Social, per la qual es modifica l'Ordre de 22 d'abril de 1997, de la Conselleria de Benestar Social, i s'amplia el termini de presentació de les justificacions requerides.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3048

Data del DOGV
:   01-08-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/9486


Data del document
:   16-07-1997

Organisme emissor
:   Conselleria de Benestar Social

Tipus de document
:   Ordre

Anàlisi jurídica

ORDRE de 16 de juliol de 1997, de la Conselleria de Benestar Social, per la qual es modifica l'Ordre de 22 d'abril de 1997, de la Conselleria de Benestar Social, i s'amplia el termini de presentació de les justificacions requerides.  
L'Ordre de 22 d'abril de 1997, de la Conselleria de Benestar Social (DOGV núm. 3.000, de 27.05.97), convocava les subvencions destinades als ens locals que directament organitzen fases municipals o intermunicipals dins dels Jocs Esportius de la Generalitat Valenciana durant l'any 1997.  
La Base Vuitena de l'annex I de l'ordre estableix que el termini de presentació de les justificacions requerides conclourà el 30 de juny, d'acord amb la correcció d'errades publicada en el Diari Oficial de la Generalitat Valenciana núm. 3.016, de 18 de juny.  
Atès l'estat de tramitació del procediment de resolució de la convocatòria de les subvencions, el termini estipulat per a la presentació de les justificacions es considera insuficient.  
Per això, fent ús de les competències en matèria d'esport assignades a la Conselleria de Benestar Social mitjançant el Decret 4/1997, de 26 de febrer, del president de la Generalitat Valenciana, i d'acord amb el que estableix l'article 35 de la Llei 5/1983, de 30 de desembre, del Govern Valencià,  
ORDENE  
Primer  
El termini de presentació de les justificacions a què fa referència la clàusula 8.3 de l'annex I de l'Ordre de 22 d'abril de 1997, de la Conselleria de Benestar Social (DOGV núm. 3.000, de 27.05.97), per la qual es convocaven subvencions destinades als ens locals que directament organitzen fases municipals o intermunicipals dins dels Jocs Esportius de la Generalitat Valenciana durant l'any 1997, conclourà el 30 de setembre d'enguany.  
Contra aquesta ordre, que esgota la via administrativa, es pot interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des del dia de la publicació. La interposició del recurs necessita haver-ho comunicat abans a la Conselleria de Benestar Social.  
D'acord amb el que estableix l'article 57 i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 16 de juliol de 1997  
La consellera de Benestar Social,  
MARCELA MIRÓ PÉREZ